Skapiškio herbas

Skapiškio herbas – pagrindinis Skapiškio miestelio ir Skapiškio seniūnijos (Kupiškio rajono savivaldybė) heraldikos atributas, kuriame pavaizduoti du svarbiausi miestelio simboliai – varpas ir šv. Laurynas.Prezidentas dekretu patvirtino Skapiškio herbą kmintys.ltSavo heraldikos ženklus nori turėti ir skapiškėnai kmintys.lt/

 Aprašas 

Sidabriniame herbo skyde įdėtas raudonas varpas, ant kurio pavaizduota auksinė šv. Lauryno figūra. Sidabras heraldikoje reiškia vandenį, tyrumą, dorą. Vanduo simboliškai mena Skapiškio legendą – Skapiškio ežere nuskendusius ir skambančius iki šiol varpus. Raudona varpo spalva simbolizuoja vietos žmonių drąsą ir narsą ginant Lietuvos valstybę – 1863–1864 m. sukilimo, Lietuvos partizaninio pasipriešinimo laikotarpiu. Auksinė spalva heraldikoje simbolizuoja saulę, dvasinį turtą, dieviškąją išmintį.

 Simbolika 

Skapiškio herbe varpas simbolizuoja buvusios Skapiškio šv. Lauryno Kankinio bažnyčios varpų legendą, kurią savo eilėraštyje „Užkeiktas Skapiškio varpas“ įamžino Maironis.Maironis. Užkeiktas Skapiškio varpas wikisource.org Kasmet Skapiškio bažnyčioje vyksta šv. Lauryno atlaidai. Ant varpo šono pavaizduota šv. Lauryno figūra. Jis simboliškai laiko kankinių palmės šakelę ir grotas. Šv. Laurynas buvo paguldytas ant grotų virš žarijų ir pasmerktas žiauriai mirčiai. Šis šventasis nuo pirmųjų amžių yra labiausiai garbinamas Romos kankinys.

 Istorija 

Herbas Lietuvos prezidento Gitano Nausėdos dekretu Nr. 1K-1453 patvirtintas 2023 m. rugsėjo 26 d.Dėl Skapiškio herbo patvirtinimo Herbo etalono autorius – dailininkas Rolandas Rimkūnas.

 Šaltiniai 

Herbas
Kategorija:2023 m. patvirtinti Lietuvos gyvenviečių herbai
Kategorija:Kupiškio rajono savivaldybės gyvenviečių herbai
Kategorija:Lietuvos miestelių herbai